Haldoklók tömege, apokaliptikus képek. Azt üzenik mindenkinek, vagy ez jön, vagy a totális vesztegzár.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

A Sky News stábja bejutott Bergamo legnagyobb kórházába, ahol lefilmezték a koronavírus okozta döbbenetes állapotokat. A Lombardia tartományban található Bergamo az olaszországi járvány gócpontja.

A XXIII. János Pápa Kórházban forgatott videóban látható, hogy a folyosók és a szükségkórtermek is tele vannak emberekkel, akik folyamatos ellátásra és lélegeztetésre szorulnak. Az orvosok és ápolók megfeszített erővel dolgoznak, de mint elmondták: újra és újra arról kell dönteniük, hogy kit lehet megmenteni.

A kórház az egyik legjobban felszerelt intézmény Olaszországban, de az intenzív kezelésre szorulók nagy száma miatt képtelen ellátni valamennyi beteget. Naponta 50-60 új, súlyos állapotú embert visznek be hozzájuk, minden rendelkezésre álló helyen ágyak vannak már.

A Sky stábját Bergamo önkormányzata hívta meg, hogy megmutassák a világnak, mi vár rájuk. Az orvosok azt üzenik, készüljenek fel a többiek is, és azonnal állítsanak le mindent, hogy lassítsák a kór terjedését.